Nú getur sumarið komið

Gelgjan útskrifuð úr 4. bekk með mjög góðan vitnisburð. Stolt af henni. Sá einhverfi rekur endahnútinn á skólann á morgun á vorhátíð Öskuhlíðarskóla. Skólabíllinn kemur og pikkar hann upp um 10:30 í fyrramálið og vorhátíðin stendur yfir frá kl. 11-14.

Ég er í fríi á morgun og ætla að skella mér á vorhátíðina frá kl. svona 12. Það verða hestar á staðnum og teymt undir krökkunum, trampólínin standa fyrir sínu, grillaðar pylsur o.fl.

Ég mun að sjálfsögðu bjóða Gelgjunni með en ég veit að hún &#39;&#39;nennir sko ekki að fara og vera þarna með fullt af einhverjum fötluðum krökkum&#39;&#39;.

Einu sinni þegar hún var þreytt á bróður sínum skrifaði hún miða og límdi á herbergishurðina hjá sér.

Fötluðum bannaður aðgangur

Fyrri ummæli:
Æi þessar litlu gelgjur, ég þekki svona gelgjur því ég á einn svona.

Æ .. mér fannst þetta svo sárt fyrst þegar ég las þetta með miðann... (Úff..) en svo fór ég að hugsa, hvað gerir maður ekki í hita augnabliksins ef maður er búinn að fá uppí kok af einhverju, jafnvel sínum bestu vinum, Þetta er bara lífið með öllu sínu litrófi. Til hamingju með ungana þína og góða skemmtun á morgun ...

Ummæli:
Ég er kannski bara gömul og illgjörn kona, en mér finnst miðinn Gelgjunnar hreinasta snilld, ég hló mikið og hlæ enn. Lái henni hver sem vill, það er ekki alltaf auðvelt að vera sá heilbrigði. Til hamingju með börnin þín.

Verkefni: Hvatning
Merking: Engin hvatning